Мэтт Леблан

**Мэттю Стивен Леблан** ( ; тав. 25 июли 1967) — ҳунарпешаи амрикоӣ. Ӯ бо нақши Ҷоуӣ Триббианӣ дар силсилафилми телевизионии «Дӯстон» (1994–2004) ва идомаи он «Ҷоуӣ» (2004–2006) маъруф аст. Соли 2011, ӯ дар силсилафилми «Эпизодҳо» ба телевизион баргашт, ки дар он ҳамчун як нусхаи афсонавии худ пайдо шуд. Барои ин нақш ба ӯ аввалин ҷоизаи “Глобуси тиллоӣ” дар касбаш дода шуд.

## Тарҷумаи ҳол
Мэтт Леблан 25 июли соли 1967 дар оилаи Пол Леблан ва Пэт Гроссман таваллуд шудааст. Мэтт аз ҷониби падараш решаҳои ирландӣ, олмонӣ, инглисӣ ва фаронсавӣ ва аз ҷониби модараш  итолиёвӣ дорад. Леблан соли 1985 Мактаби Миёнаи Шимолиро дар Нютон, Массачусетс хатм кардааст. Пеш аз ин, ӯ дар Мактаби Фрэнк Эшлӣ, воқеъ дар ҳамон шаҳр таҳсил кардааст. Пас аз хатми мактаби миёна, ӯ ба Донишкадаи техникии Уэнтуортови Бостон дохил шуд, аммо чанде пас аз оғози нимсолаи дуюмаш таҳсилро тарк кард.

## Фаъолият
Дар охири солҳои 1980-ум, Леблан дар як қатор рекламаҳои телевизионӣ, аз ҷумла барои брендҳои маъруф ба монанди *Heinz*, *Levi's* ва *[[Кока-Кола|Coca-Cola]]*, корро оғоз кард. Мэтт дар бораи он нақл кард, ки  пас аз наворбардории танҳо як таблиғ ӯ метавонад хона, мошин, мототсикл ва ҷевони пурраи либос харад.
чап|мини|251x251пкс| Дар ҷашнвораи ҷоизасупории ҷоизаҳои Эммӣ соли 1995

Соли 1988, ӯ нақши аввалини худро дар драмаи телевизионии «ТВ 101», ки ҳамагӣ як мавсим давом кард, бозид. Каме дертар, Мэтт Леблан дар наворбардории клипи Боб Сегер "Night Moves" ширкат кард ва соли 1990 дар клипи Ҷон Бон Ҷовӣ барои саундтреки "Miracle" барои филми "Young Guns II - Blaze of Glory" нақш бозид. Соли 1991 ӯ дар клипи мусиқии Аланис Мориссетт барои сингли "Walk Away" нақш бозид, ки дар он дӯстдухтари сарояндаро бозӣ кардааст. Дар ҳамон соли 1991 фаъолияти худро дар силсилафилми телевизионии «Married… with Children» идома дод. Илова бар ин, Леблан дар ду қисми силсилафилми "Red Shoe Diaries" баромад кардааст.

Ниҳоят, дар соли 1994, Мэтт Леблан нақши Ҷоуӣ Триббианиро дар силсилафилми телевизионии "Дӯстон" гирифт. Вай дар тӯли 10 мавсим дар "Дӯстон" ва 2 мавсим дар силсилафилмии «Ҷоӯӣ» нақш бозидааст. Вақте ки Мэтт Леблан барои нақши Ҷоуӣ Триббиант санҷиш кард, дар ҷайбаш 11 доллар дошт. Пас аз он ки ҳунарпешаҳо маоши аввалини худро гирифтанд, Мэтт ниҳоят тавонист ба худ хӯроки гарм бихарад. «Дӯстон» муваффақияти бузург буд ва Леблан ва шарикони ӯ аз ҷониби тамошобинони телевизион эътирофи васеъ пайдо карданд.

Дигар нақшҳои барҷастаи Мэтт Леблан «Эд» (1996), "Lost in Space" (1998), "Charlie's Angels" (2000) ва «Ҳамаи мардони малика» (2001) мебошанд.

Пас аз пӯшидани «Ҷоуӣ», Леблан ҳамчун продюсер дар Fort Hill Productions, ки ӯ бо шарикии Ҷо Голдстоун таъсис додааст, хидмат кард. Ширкати онҳо соли 2006 филми телевизионии «Шоҳзода»-ро таҳия кардааст.

Соли 2011, Леблан дар силсилафилми нави «Эпизодҳо» нақш бозид, ки дар он версияи афсонавии худро бозӣ кардааст.

Соли 2012 ӯро ба ҳайси меҳмон ба барномаи телевизионии бритониёии "Top Gear" даъват карданд ва дар он ҷо дар байни меҳмонон даври тезтаринро гузошт.

Соли 2016, Леблан барандаи нави шоуи автомобилии «Top Gear» дар баробари барандаи машҳури BBC 2 Radio Крис Эванс шуд. Дар моҳи майи соли 2018 Леблан эълон кард, ки пас аз наворбардории мавсими 2018 "Top Gear"-ро тарк мекунад.

Аз соли 2016 то 2020 ӯ дар ситкоми CBS "Man with a Plan" нақши асосиро бозид.

21 феврали соли 2020, WarnerMedia эълон кард, ки онҳо ба истеҳсоли як эпизоди "Дӯстон: Якҷошавӣ" шурӯъ кардаанд, ки дар он бозгашти тамоми ҳайати ҳунармандон, аз ҷумла Лебланро дар бар мегирад.

## Ҳаёти шахсӣ
3 майи соли 2003, Мэтт Леблан бо Мелисса Макнайт издивоҷ кард, ки бо ӯ тақрибан шаш сол мулоқот кардааст. 8 феврали соли 2004 духтари онҳо Марина Перл Леблан таваллуд шуд. Ба духтардисплазияи нодир ташхис шудааст, ки ба қобилиятҳои ҷисмонии ӯ таъсир мерасонад ва гирифтори эпилепсия мегардад. Хушбахтона, дар синни дусолагӣ беморӣ аз зуҳур накард. Мэтт инчунин як духтари ӯгай Жаклин ва писари ӯгай Тайлер, фарзандони Мелисса аз издивоҷи қаблӣ дорад.

Моҳи августи соли 2005, Мэтт Леблан аз занаш барои муносибати номуносиб бо як раққоса ҳангоми таътил дар Колумбияи Бритониёи Канада узр пурсид. Ҷуфти Мэтт ва Мелисса 1 январи соли 2006 аз ҳам ҷудо шуданд ва моҳи марти ҳамон сол Леблан барои талоқ ариза дод. Издивоҷ 6 октябри соли 2006 бекор карда шуд. Пас аз ин, Леблан бо Андреа Андерс, ҳунарпешаи силсилафилми телевизионии «Ҷоуӣ» мулоқот кард. Моҳи январи соли 2015 намояндагони ҳунармандон эълон карданд, ки онҳо аз ҳам ҷудо шудаанд.

## Филмнома
### Синамо

### Телевизион

### Музик-видеоҳо

## Эзоҳ

Гурӯҳ:Ҳунарпешамардони синамои ИМА
Гурӯҳ:Ҳунарпешамардони телевизиони ИМА
Гурӯҳ:Ҳунарпешаҳои мард асри XXI
Гурӯҳ:Ҳунарпешаҳои мард асри XX
Гурӯҳ:Ҳунарпешаҳо аз рӯи алифбо